2.9.2022
SL
Uradni list Evropske unije
C 335 A/11
PRITOŽBE EVROPSKEMU VARUHU ČLOVEKOVIH PRAVIC
Kot vsi državljani Evropske unije lahko pritožbo pošljete na naslov: Evropski varuh človekovih pravic 1 avenue du Président Robert Schuman CS30403 67001 Strasbourg FRANCIJA https://www.ombudsman.europa.eu/sl/home Pritožbe varuhu človekovih pravic ne vplivajo na rok, ki ga člen 90(2) in člen 91 kadrovskih predpisov za uradnike Evropske unije določata za vložitev pritožbe na Splošnem sodišču v skladu s členom 270 Pogodbe o delovanju Evropske unije.
Poleg tega je treba v skladu s členom 2(4) splošnih pogojev, ki urejajo opravljanje nalog evropskega varuha človekovih pravic, pred vložitvijo pritožbe pri varuhu izčrpati ustrezna pravna sredstva v upravnih postopkih pri zadevnih institucijah in organih.
ENAKE MOŽNOSTI
OR bo med izbirnim postopkom poskrbel za to, da se bo izogibal vsakršni diskriminaciji.
OR izvaja politiko enakih možnosti ter sprejema prijave ne glede na spol, raso, barvo kože, etnično ali socialno poreklo, genetske značilnosti, jezik, veroizpoved, politično ali drugo prepričanje, pripadnost narodni manjšini, premoženje, rojstvo, invalidnost, starost, spolno usmerjenost, zakonski stan ali družinsko situacijo.
Invalidni kandidati naj morebitne posebne potrebe navedejo v zaupnem sporočilu, ki ga v zapečateni ovojnici priložijo prijavi.
Ti podatki se obravnavajo strogo zaupno in se ne shranjujejo.
ZAHTEVKI KANDIDATOV ZA DOSTOP DO DOKUMENTOV, KI JIH NEPOSREDNO ZADEVAJO
Kandidat ima pravico dostopa do nekaterih podatkov, ki jih neposredno in posamično zadevajo.
Kandidati, vabljeni v ocenjevalni center in na razgovor, lahko na zahtevo dobijo izvod ocenjevalnega poročila.
Tak zahtevek se lahko vloži šele, ko je izbirni postopek zaključen.
Zahtevki se obravnavajo v skladu z zahtevo, da izbirna komisija svoje delo opravlja zaupno, in pravili o varstvu posameznikov pri obdelavi osebnih podatkov.
VARSTVO OSEBNIH PODATKOV
OR kot organ, odgovoren za organizacijo tega izbora, zagotovi, da se zlasti glede zaupnosti in varnosti osebni podatki kandidatov obdelujejo v skladu z Uredbo (EU) 2018/1725 Evropskega parlamenta in Sveta (1).
Pooblaščena oseba OR za varstvo podatkov ima neodvisno svetovalno vlogo v zvezi z uporabo Uredbe (EU) 2018/1725 in mora voditi centralni register evidenc vseh dejavnosti obdelave osebnih podatkov, ki jih izvaja institucija.
Osebni podatki se zbirajo in obdelujejo izključno za namen organizacije tega izbora in upravljanja rezultatov (vključno z vidiki, povezanimi z morebitnimi notranjimi ali zunanjimi revizijami ali pravnimi postopki v povezavi z izbirnim postopkom).
Nekateri podatki se po potrebi vključijo v osebno mapo uspešnega kandidata, ki postane uradnik.
Prejemniki podatkov so: — uslužbenci, pristojni za postopek zaposlovanja v direkciji za kadrovske zadeve in finance, — člani izbirne komisije, — po potrebi pravna služba,
(1)
Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št.
45/2001 in Sklepa št.
1247/2002/ES (UL L 295, 21.11.2018, str.
39)